

История за солидарност

***Герой - живот за живот***

Сърджан Алексич беше млада звезда, състезател по плуване в родния си град Требине, Югоизточна Босна и Херцеговина. Обикновен, любител актьор в местния театър, който е спечелил няколко награди на национално ниво за актьорско майсторство. Беше сърбин, имаше приятели сред мюсюлманите, когато война (1992-1995 г.) почука на вратата му.

Баща му Раде споделя ... цитат: „Моят Сърджо беше добронамерен човек, който всички харесваха от пръв поглед. Той обичаше музиката. За него тя винаги беше на първо място във всяка ситуация. Както и в тази война. Живееше малко бохемски, учеше право, но не бързаше за завърши, сякаш знаеше, че няма да му е нужно в живота[[1]](#footnote-1) ...“ – край на цитата.

Точно тази доброта, по време на злото, по време на войната в Босна и Херцеговина (бивша Югославия), той проявява в нейната пълна същност, като същевременно създава пример за солидарност и човечност, защитавайки един млад мюсюлманин в Требине.

Датата е 21 януари 1993 г. Последователите на военното зло, с униформи на армията на Република Сръбска (Сръбската армия в Босна и Херцеговина), по-точно военни полицаи, призовават гражданите в Требине да им показват личните си карти. В една местна механа стои човек, чието име за фашистите фанатици, каквито бяха те, беше немислимо престъпление. Името му е Ален Главович. Млад мюсюлманин. Първо, двамата полицаи, под въздействието на огромно количество алкохол, започват да провокират Главович и след това го извеждат извън кръчмата, на пазара, където чакат двамата им други братя в престъплението.

Сърджан Алексич[[2]](#footnote-2) е там и се изправя срещу тях в негова защита. Полицаите искат да го заведат в затвора, но пред полицейския участък един от тях казва „Ела тук, балия[[3]](#footnote-3) “, свалят Ален на земята и започват да го удрят с прикладите на автоматите си.

Сърджан[[4]](#footnote-4) стои наблизо, встрани от павилиона за вестници. Той разпознава в Ален човек, с когото работят заедно като спасители в местния плувен басейн.

Сърджан не се замисля нито за секунда и веднага се притичва на помощ на Ален Главович. Той не разбира защо е достатъчно фамилното ти име, за да бъдеш удрян с приклад на автомат. С негова помощ Ален успява успешно да избяга, но ... така наречените „войници“ продължават да се правят на силни пред Сърджан. Ударите от прикладите отекват по улиците на Требине.



**Те убиват Сърджан. Единият от убийците е убит по време на войната, а другите са осъдени на 28 месеца затвор (2 години и 6 месеца). Никой не знае дали тези убийци наистина са излежали срамната си присъда в затвора (беше война).**

**Днес Ален Главович живее в Швеция, женен е, с две деца. Всяка година идва в Требине, посещава гроба на Сърджан и баща му. Надява се един ден неговите деца да бъдат като Сърджан.**

**Посмъртно Сърджан е награден с Плакет на Хелзинкския комитет в Босна и Херцеговина. На негово име е кръстена улица в Сараево, Босна и Херцеговина. Също така улици кръстени на него има в Белград, Панчево, един проход в Нови Сад, Сърбия и улица в Подгорица, Черна гора.**

След смъртта си Сърджан Алексич е награден и в Сърбия, а медалът за храброст „Милош Обилич[[5]](#footnote-5)“ е връчен на баща му Раде от президента на Сърбия по това време, г-н Борис Тадич още през 2012 г.

На негово име е учредена и награда за журналистика[[6]](#footnote-6).

[[7]](#footnote-7)

Историята на Сърджан Алексич трябва да бъде изучавана в системата на основното училище в Босна и Херцеговина.

Защо?

За да се знае за човека, героя Сърджан, който даде живота си за своя приятел Ален, защитавайки го като човек, в името на солидарния начин на мислене и в изпълнение на своя човешки дълг - да помагаш на другия, който въпреки различията е човек като теб.

Автор на историята за солидарност

Проф. Д-р и Д-р Хонорис Кауза

Сабахудин Хаджиалич

01.08.2019 г.

Превод на български: Kristiana Dobreva - Stankova

1. Ал Джазира Балкани: <http://balkans.aljazeera.net/vijesti/srdan-aleksic-prica-koja-je-oplemenila-mnoge-duse> [↑](#footnote-ref-1)
2. Подробности – трейлър на филма Кръгове (Krugovi): <https://www.youtube.com/watch?v=TgaE7y8QjT0> [↑](#footnote-ref-2)
3. „Балия“ е лоша дума, обида за мюсюлманите. [↑](#footnote-ref-3)
4. Info\_ IMBD\_movie: <https://www.imdb.com/title/tt1839522/> [↑](#footnote-ref-4)
5. Info – details: <https://www.youtube.com/watch?v=rnl53Ch3ptA> [↑](#footnote-ref-5)
6. Информация – подробности: <http://hcabl.org/novinarska-nagrada-srdan-aleksic/> [↑](#footnote-ref-6)
7. Конкурс за журналистическата награда „Сърджан Алексич“: <http://efm.ba/2019/05/07/konkurs-za-novinarsku-nagradu-srdjan-aleksic/> [↑](#footnote-ref-7)